title: 93/540/EEZ: Odluka Vijeća od 18. listopada 1993. o odobravanju određenih izmjena Sporazuma o suradnji i postupanju u slučaju onečišćenja Sjevernog mora naftom i drugim štetnim tvarima (Bonski sporazum)

text:
               11/Sv. 057

               HR

               Službeni list Europske unije

               14

         31993D0540

               L 263/51

               SLUŽBENI LIST EUROPSKE UNIJE

               18.10.1993.

      ODLUKA VIJEĆA

   od 18. listopada 1993.
   o odobravanju određenih izmjena Sporazuma o suradnji i postupanju u slučaju onečišćenja Sjevernog mora naftom i drugim štetnim tvarima (Bonski sporazum)
   (93/540/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 130.s,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je Vijeće Odlukom 84/358/EEZ (4)28. lipnja 1984. odobrilo Sporazum o suradnji i postupanju u slučaju onečišćenja Sjevernog mora naftom i drugim štetnim tvarima potpisan u Bonnu 13. rujna 1983.;
   budući da su na svom prvom sastanku održanom u Bonnu od 19. do 22. rujna 1989. ugovorne stranke Sporazuma dogovorile niz izmjena kojima bi se u Sporazum uvrstile odredbe vezane uz aktivnosti nadzora onečišćenja, kako bi se osigurala primjena stavaka od 46. do 50. Ministarske deklaracije usvojene na Drugoj međunarodnoj konferenciji o zaštiti Sjevernog mora održanoj u Londonu 24. i 25. studenog 1987.;
   budući da su ugovorne stranke odlučile također izmijeniti graničnu zonu Skagerraka, kako se navodi u članku 2. točki (a) Sporazuma;
   budući da izmjene mogu stupiti na snagu tek kada ih odobre sve ugovorne stranke, u skladu s člankom 16. stavkom 2. Sporazuma,
   ODLUČILO JE:
   Članak 1.
   Ovim se, u ime Europske ekonomske zajednice, odobravaju izmjene Sporazuma o suradnji i postupanju u slučaju onečišćenja Sjevernog mora naftom i drugim štetnim tvarima (Bonski sporazum), koji su ugovorne stranke usvojile na svom prvom sastanku održanom u Bonnu od 19. do 22. rujna 1989.
   Tekst Odluke o ovim izmjenama priložen je ovoj Odluci.
   Članak 2.
   Predsjednik Vijeća dužan je, u ime Europske ekonomske zajednice, obavijestiti vladu depozitara iz članka 16. stavka 2. Sporazuma o usvajanju isprave o odobrenju.

      Sastavljeno u Luxembourgu 18. listopada 1993.

            Za Vijeće

            Predsjednik

         A. BOURGEOIS

      (1)  SL C 114, 5.5.1992., str. 13.

      (2)  SL C 42, 15.2.1993., str. 36.

      (3)  SL C 287, 4.11.1992., str. 1.

      (4)  SL L 188, 16.7.1984., str. 7.


title: Odluka Vijeća 2009/840/ZVSP od 17. studenoga 2009. o provedbi Zajedničkog stajališta 2007/140/ZVSP o mjerama ograničavanja protiv Irana

text:
               18/Sv. 013

               HR

               Službeni list Europske unije

               137

         32009D0840

               L 303/64

               SLUŽBENI LIST EUROPSKE UNIJE

               17.11.2009.

      ODLUKA VIJEĆA 2009/840/ZVSP
   od 17. studenoga 2009.
   o provedbi Zajedničkog stajališta 2007/140/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Zajedničko stajalište vijeća 2007/140/ZVSP (1), a posebno njegov članak 7. stavak 2., u vezi s člankom 23. stavkom 2. Ugovora o Europskoj uniji,
   budući da:

               (1)

               Vijeće je 27. veljače 2007. donijelo Zajedničko stajalište 2007/140/ZVSP o mjerama ograničavanja protiv Irana.

               (2)

               U skladu s člankom 8. stavkom 2. Zajedničkog stajališta 2007/140/ZVSP, Vijeće je u potpunosti preispitalo popis osoba i subjekata iz Priloga II. na koje se primjenjuju članak 4. stavak 1. točka (b) i članak 5. stavak 1. točka (b) tog Zajedničkog stajališta.

               (3)

               Vijeće je zaključilo da bi na osobe i subjekte navedene u popisu u Prilogu II. Zajedničkom stajalištu 2007/140/ZVSP i dalje trebalo primjenjivati posebne mjere ograničavanja predviđene u tom Zajedničkom stajalištu.

               (4)

               Popis osoba i subjekata trebalo bi izmijeniti kako bi se uzele u obzir promjene u Vladi i upravi u Iranu, kao i stanje dotičnih pojedinaca i subjekata.

               (5)

               Popis osoba i subjekata iz članka 4. stavka 1. točke (b) i članka 5. stavka 1. točke (b) Zajedničkog stajališta 2007/140/ZVSP trebalo bi ažurirati na odgovarajući način,

         ODLUČILO JE:
   Članak 1.
   Prilog II. Zajedničkom stajalištu 2007/140/ZVSP zamjenjuje se tekstom određenim u Prilogu ovoj Odluci.
   Članak 2.
   Ova Odluka proizvodi učinke na dan donošenja.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 17. studenoga 2009.

            Za Vijeće

            Predsjednik

         C. BILDT

      (1)  SL L 61, 28.2.2007., str. 49.
   PRILOG

         „PRILOG II.

            Popis osoba iz članka 4. stavka 1. točke (b) te osoba i subjekata iz članka 5. stavka 1. točke (b)

         A.   Fizičke osobe

                     Ime

                     Identifikacijski podaci

                     Razlozi

                     Datum uvrštenja na popis

                     1.

                     Reza AGHAZADEH

                     Datum rođenja: 15/03/1949. Broj putovnice: S4409483 vrijedi od 26.4.2000. – 27.4.2010. Izdana u: Teheranu, Broj diplomatske putovnice: D9001950, izdana 22.1.2008., vrijedi do 21.1.2013., Mjesto rođenja: Khoy

                     Bivši voditelj Iranske organizacije za atomsku energiju (AEOI). AEOI nadzire iranski nuklearni program te je uvršten na popis na temelju RVSUN-a 1737 (2006.).

                     24.4.2007.

                     2.

                     Brigadni general IRGC-a Javad DARVISH-VAND

                     Ovlaštenik za nadzor pri MODAFL-u. Nadležan za sve objekte i uređaje MODAFL-a.

                     24.6.2008.

                     3.

                     Brigadni general IRGC-a Seyyed Mahdi FARAHI

                     Glavni direktor Organizacije za obrambenu industriju (DIO) koja je uvrštena na popis na temelju RVSUN-a 1737 (2006.)

                     24.6.2008.

                     4.

                     Dr. Hoseyn (Hossein) FAQIHIAN

                     Adresa NFPC-a: AEOI-NFPD, P.P.: 11365-8486, Teheran/Iran

                     Zamjenik i glavni direktor Društva za proizvodnju i nabavu nuklearnoga goriva (Nuclear Fuel Production and Procurement Company - NFPC), dijela AEOI-a. AEOI nadzire iranski nuklearni program te je uvršten na popis na temelju RVSUN-a 1737 (2006.). NFPC je uključen u aktivnosti obogaćivanja urana koje je Iran dužan obustaviti u skladu sa zahtjevima Vijeća IAEA-a te Vijeća sigurnosti.

                     24.4.2007.

                     5.

                     Inženjer Mojtaba HAERI

                     Zamjenik ministra zadužen za industriju u MODAFL-u. Nadzire rad AIO-a i DIO-a.

                     24.6.2008.

                     6.

                     Brigadni general IRGC-a Ali HOSEYNITASH

                     Voditelj generalne uprave Iranskoga vrhovnog vijeća za nacionalnu sigurnost i uključen u formuliranje politike za nuklearna pitanja.

                     24.6.2008.

                     7.

                     Mohammad Ali JAFARI, IRGC

                     Zapovjednik IRGC-a.

                     24.6.2008.

                     8.

                     Mahmood JANNATIAN

                     Datum rođenja: 21.4.1946., Broj putovnice: T12838903

                     Zamjenik voditelja Iranske organizacije za atomsku energiju.

                     24.6.2008.

                     9.

                     Said Esmail KHALILIPOUR (također poznat kao LANGROUD)

                     Datum rođenja: 24.11.1945., Mjesto rođenja: Langroud

                     Zamjenik ravnatelja AEOI-a. AEOI nadzire iranski nuklearni program te je uvršten na popis na temelju RVSUN-a 1737 (2006.).

                     24.4.2007.

                     10.

                     Ali Reza KHANCHI

                     Adresa NRC-a: AEOI-NRC P.P.: 11365-8486 Teheran/Iran; Faks: (+9821) 8021412

                     Ravnatelj teheranskog Nuklearnog istraživačkog centra (Teheran Nuclear Research Centre) AEOI-a. IAEA i dalje od Irana traži da razjasni pokuse odvajanja plutonija koji se vrše u TNRC-u, kao i prisutnosti čestica rafiniranog urana pronađenih u uzorcima iz okoliša uzetih u objektu za skladištenje otpada u Karaju u kojem se nalaze spremnici za skladištenje meta s osiromašenim uranom korištenih u tim pokusima. AEOI nadzire iranski nuklearni program te je uvršten na popis na temelju RVSUN-a 1737 (2006.).

                     24.4.2007.

                     11.

                     Ebrahim MAHMUDZADEH

                     Glavni direktor Iran Electronic Industries.

                     24.6.2008.

                     12.

                     Brigadni general Beik MOHAMMADLU

                     Zamjenik za nabavu i logistiku pri MODAFL-u.

                     24.6.2008.

                     13.

                     Anis NACCACHE

                     Direktor društva Barzagani Tejarat Tavanmad Saccal companies; njegovo je društvo pokušalo nabaviti osjetljivu robu za subjekte koji su uvršteni na popis na temelju Rezolucije 1737 (2006.).

                     24.6.2008.

                     14.

                     Brigadni general Mohammad NADERI

                     Ravnatelj organizacije Aerospace Industries Organisation (AIO). AIO je sudjelovala u iranskim programima s osjetljivim materijalima.

                     24.6.2008.

                     15.

                     Brigadni general IRGC-a Mostafa Mohammad NAJJAR

                     Ministar za unutarnje poslove i bivši ministar MODAFL-a, nadležan za sve vojne programe, uključujući programe balističkih raketa.

                     24.6.2008.

                     16.

                     DR. Javad RAHIQI (RAHIGHI)

                     Datum rođenja: 21.4.1954., Datum rođenja prema starom iranskom kalendaru: 1.5.1954., Mjesto rođenja: Mashad

                     Ravnatelj Skupine za neutronsku fiziku, koja je dio organizacije AEOI. AEOI nadzire iranski nuklearni program i uvršten je na popis na temelju RVSUN-a br. 1737 (2006.).

                     24.4.2007.

                     17.

                     Ali Akbar SALEHI

                     Ravnatelj Iranske organizacije za atomsku energiju (Atomic Energy Organsation of Iran – AEOI). AEOI nadzire iranski nuklearni program te je uvršten na popis na temelju RVSUN-a 1737 (2006.).

                     17.11.2009.

                     18.

                     Kontraadmiral Mohammad SHAFI’I RUDSARI

                     Zamjenik ministra za usklađivanje pri MODAFL-u.

                     24.6.2008.

                     19.

                     Brigadni general IRGC-a Ali SHAMSHIRI

                     Zamjenik ministra za protuobavještajnu službu pri MODAFL-u, odgovoran za sigurnost osoblja i instalacija MODAFL-a.

                     24.6.2008.

                     20.

                     Abdollah SOLAT SANA

                     Glavni direktor Postrojenja za preradu urana (Uranium Conversion Facility – UCF) u Esfahanu. To je postrojenje koje proizvodi materijal za napajanje (UF6) za postrojenja za obogaćivanje u Natanzu. Solat Sana primio je 27. kolovoza 2006. posebnu nagradu za svoj rad od predsjednika Ahmadinejada.

                     24.4.2007.

                     21.

                     Brigadni general IRGC-a Ahmad VAHIDI

                     Ministar MODAFL-a i bivši zamjenik vođe MODAFL-a.

                     24.6.2008.

               B.   Pravne osobe, subjekti i tijela

                     Naziv

                     Identifikacijski podaci

                     Razlozi

                     Datum uvrštenja na popis

                     1.

                     Organizacija za svemirsku industriju, (Aerospace Industries Organisation), AIO

                     AIO, 28 Shian 5, Lavizan, Teheran

                     AIO nadzire iransku proizvodnju projektila, uključujući grupacije Shahid Hemmat Industrial Group, Shahid Bagheri Industrial Group te Fajr Industrial Group, koje su sve uvrštene na popis na temelju RVSUN-a 1737 (2006.). Ravnatelj AIO-a i dva druga visoka službenika također su uvršteni na popis na temelju RVSUN-a 1737 (2006.).

                     24.4.2007.

                     2.

                     Armament Industries

                     Pasdaran Av., P.P. 19585/777, Teheran

                     Ovisno društvo DIO-a (Organizacije za obrambenu industriju).

                     24.4.2007.

                     3.

                     Armed Forces Geographical Organisation

                     Namijenjeno osiguranju geoprostornih podataka za program balističkih raketa.

                     24.6.2008.

                     4.

                     Bank Melli, Bank Melli Iran (uključujući sve podružnice) i društva-kćeri

                     Ferdowsi Avenue, PO Box 11365-171, Teheran

                     Osigurava ili pokušava osigurati financijsku pomoć društvima koja su uključena u nabavu robe ili koja nabavljaju robu za iranski nuklearni program i program balističkih raketa (AIO, SHIG, SBIG, AEOI, Novin Energy Company, Mesbah Energy Company, Kalaye Electric Company i DIO). Banka Bank Melli ima ulogu posrednika za osjetljive aktivnosti Irana. Posredovala je u brojnim nabavama osjetljivih materijala za iranski nuklearni program i program balističkih raketa. U ime subjekata povezanih s iranskom nuklearnom i raketnom industrijom obavila je niz financijskih usluga, uključujući otvaranje akreditiva i vođenje računovodstvenih evidencija. Mnoga navedena društva uvrštena su na popis rezolucijama RVSUN 1737 (2006.) i 1747 (2007.).
                     Banka Bank Melli nastavlja svojim aktivnostima, kojima podupire i potiče osjetljive aktivnosti Irana. Koristeći svoje bankovne odnose, nastavlja osiguravati potporu i financijske usluge subjektima koji su uvršteni na popis UN-a i EU-a vezano uz te aktivnosti. Također posluje u ime i prema uputama tih subjekata, uključujući banku Bank Sepah, i pritom često djeluje preko njihovih podružnica i poslovnih partnera.

                     24.6.2008.

                                 (a)

                                 Melli Bank plc

                     London Wall, 11th floor, London EC2Y 5EA, Ujedinjena Kraljevina

                                 (b)

                                 Bank Melli Iran Zao

                     br. 9/1, Ulitsa Mashkova, Moskva, 130064, Rusija

                     5.

                     Centar za obrambenu tehnologiju i znanstvena istraživanja (DTSRC) – također poznat kao Istraživački institut za osposobljavanje/Moassese Amozeh Va Tahigaghati (ERI/MAVT Co.)

                     Pasdaran Av., PO Box 19585/777, Teheran

                     Odgovoran za istraživanje i razvoj. Ovisno društvo DIO-a. DTSRC upravlja većinom nabave za DIO.

                     24.4.2007.

                     6.

                     Iran Electronic Industries

                     P.P. 18575-365, Teheran, Iran

                     Ovisno društvo u cijelosti u vlasništvu MODAFL-a (i stoga sestrinska organizacije AIO-a, AvIO-a i DIO-a). Njegova je zadaća proizvodnja elektroničkih komponenata za iranske sustave oružja.

                     24.6.2008.

                     7.

                     Zračne snage IRGC-a

                     Upravlja iranskom zalihom balističkih projektila kratkog i srednjeg dometa. Zapovjednik zračnih snaga IRGC-a uvršten na popis na temelju RVSUN-a 1737 (2006.).

                     24.6.2008.

                     8.

                     Khatem-ol Anbiya Construction Organisation

                     Number 221, North Flamak-Zarafshan Intersection, 4th Phase, Shahkrak-E-Ghods, Teheran 14678, Iran

                     Grupacija u vlasništvu IRGC-a. Koristi inženjerske resurse IRGC-a za građevinarstvo, djelujući kao glavni izvođač većih projekata, uključujući gradnju tunela; namijenjena potpori iranskom nuklearnom programu i programu balističkih projektila.

                     24.6.2008.

                     9.

                     Sveučilište Malek Ashtar

                     Povezano s Ministarstvom obrane, 2003. je u bliskoj suradnji s AIO-om organiziralo osposobljavanje za balističke projektile.

                     24.6.2008.

                     10.

                     Marine Industries

                     Pasdaran Av., P.P. 19585/777, Teheran

                     Ovisno društvo organizacije DIO.

                     24.4.2007.

                     11.

                     Mechanic Industries Group

                     Sudjelovalo je u proizvodnji sastavnih dijelova za program balističkih projektila.

                     24.6.2008.

                     12.

                     Ministarstvo obrane i logistike oružanih snaga (MODAFL)

                     West side of Dabestan Street, Abbas Abad District, Teheran

                     Odgovorno za iranske obrambene programe istraživanja, razvoj i proizvodnje, uključujući potporu programima projektila i nuklearnim programima.

                     24.6.2008.

                     13.

                     Logistika za izvoz Ministarstva obrane (MODLEX)

                     P.P. 16315-189, Teheran, Iran

                     Služba za izvoz u okviru MODAFL-a i agencija preko koje se proizvedeno oružje izvozi iz države u državu. Ne bi smjela trgovati na temelju RVSUN-a br. 1747 (2007.).

                     24.6.2008.

                     14.

                     3M Mizan Machinery Manufacturing

                     Društvo paravan AIO-a, sudjeluje u nabavi balističkih projektila.

                     24.6.2008.

                     15.

                     Društvo za proizvodnju i nabavu nuklearnoga goriva (Nuclear Fuel Production and Procurement Company – NFPC)

                     AEOI-NFPD, P.P.: 11365-8486, Teheran/Iran

                     Odjel za proizvodnju nuklearnoga goriva (NFPD) organizacije AEOI bavi se istraživanjem i razvojem u području ciklusa nuklearnoga goriva, uključujući: istraživanje, vađenje, mljevenje i preradu urana i gospodarenje nuklearnim otpadom. NFPC je sljednik NFPD-a, društvo-kći AEOI-a koje vodi istraživanje i razvoj u ciklusu nuklearnoga goriva, uključujući preradu i obogaćivanje.

                     24.4.2007.

                     16.

                     Parchin Chemical Industries

                     Poduzeće je radilo u području pogonske tehnologije za iranski program balističkih raketa.

                     24.6.2008.

                     17.

                     Special Industries Group

                     Pasdaran Av., PO Box 19585/777, Teheran

                     Ovisno društvo DIO-a.

                     24.4.2007.

                     18.

                     State Purchasing Organisation (SPO)

                     SPO najvjerojatnije posreduje pri uvozu već proizvedenog oružja. Najvjerojatnije je ovisno društvo MODAFL-a.

                     24.6.2008.”


title: Odluka Vijeća od 28. siječnja 2014. o imenovanju i zamjeni članova upravnog odbora Europskog centra za razvoj strukovnog osposobljavanja

text:
               15.2.2014

               HR

               Službeni list Europske unije

               C 44/2

         ODLUKA VIJEĆA
   od 28. siječnja 2014.
   o imenovanju i zamjeni članova upravnog odbora Europskog centra za razvoj strukovnog osposobljavanja
   (2014/C 44/03)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje na prijedlog Komisije u kategoriji predstavnika poslodavaca,
   budući da:

               (1)

               U svojoj Odluci od 16. srpnja 2012. (2), Vijeće je imenovalo članove upravnog odbora Europskog centra za strukovno osposobljavanje za razdoblje od 18. rujna 2012. do 17. rujna 2015.

               (2)

               Mjesto člana u upravnom odboru Centra slobodno je za Španjolsku u kategoriji predstavnika poslodavaca,

         ODLUČILO JE:
   Jedini članak
   Ovim se imenuje sljedeća osoba za člana upravnog odbora Europskog centra za razvoj strukovnog osposobljavanja do kraja tekućeg mandata koji istječe 17. rujna 2015.:

                  PREDSTAVNICI ORGANIZACIJA ZAPOSLENIKA:

               ŠPANJOLSKA

               gospođa Gema TORRES (ES)

      Sastavljeno u Bruxellesu 28. siječnja 2014.

            Za Vijeće

            Predsjednik

         G. STOURNARAS

      (1)  SL L 39, 13.2.1975., str. 1.

      (2)  SL C 228, 31.7.2012., str. 3.


title: Odluka Europskog vijeća (EU, Euratom) 2017/444 od 9. ožujka 2017. o izboru predsjednika Europskog vijeća

text:
               14.3.2017

               HR

               Službeni list Europske unije

               L 67/87

         ODLUKA EUROPSKOG VIJEĆA (EU, Euratom) 2017/444
   od 9. ožujka 2017.
   o izboru predsjednika Europskog vijeća
   EUROPSKO VIJEĆE,
   uzimajući u obzir Ugovor o Europskoj uniji, a posebno njegov članak 15. stavak 5.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a
   budući da:

               (1)

               Odlukom Europskog vijeća 2014/638/EU (1) od 30. kolovoza 2014. g. Donald TUSK izabran je za predsjednika Europskog vijeća za razdoblje od 1. prosinca 2014. do 31. svibnja 2017.

               (2)

               U skladu s Ugovorom o Europskoj uniji, nositelj funkcije predsjednika Europskog vijeća može biti jednom ponovno izabran,

         DONIJELO JE OVU ODLUKU:
   Članak 1.
   G. Donald TUSK ponovno se izabire za predsjednika Europskog vijeća za razdoblje od 1. lipnja 2017. do 30. studenoga 2019.
   Članak 2.
   Glavni tajnik Vijeća priopćuje ovu Odluku g. Donaldu TUSKU.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 9. ožujka 2017.

            Za Europsko vijeće

            Predsjednik

         D. TUSK

      (1)  Odluka Europskog vijeća 2014/638/EU оd 30. kolovoza 2014. o izboru predsjednika Europskog vijeća (SL L 262, 2.9.2014., str. 5.).


title: Odluka Vijeća 2011/867/ZVSP od 20. prosinca 2011. o izmjeni Odluke 2011/137/ZVSP o mjerama ograničavanja s obzirom na stanje u Libiji

text:
               18/Sv. 014

               HR

               Službeni list Europske unije

               57

         32011D0867

               L 341/56

               SLUŽBENI LIST EUROPSKE UNIJE

               20.12.2011.

      ODLUKA VIJEĆA 2011/867/ZVSP
   od 20. prosinca 2011.
   o izmjeni Odluke 2011/137/ZVSP o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 28. veljače 2011. donijelo Odluku 2011/137/ZVSP o mjerama ograničavanja s obzirom na stanje u Libiji (1), kako bi između ostalog provelo Rezoluciju Vijeća sigurnosti Ujedinjenih naroda (RVSUN) 1970 (2011.).

               (2)

               Vijeće je 23. ožujka 2011. usvojilo Odluku 2011/178/ZVSP (2) o izmjeni Odluke 2011/137/ZVSP kako bi se proveo RVSUN br. 1973 (2011.).

               (3)

               Vijeće je 22. rujna 2011. donijelo Odluku 2011/625/ZVSP (3) o izmjeni Odluke 2011/137/ZVSP kako bi se proveo RVSUN 2009 (2011.).

               (4)

               Vijeće je 10. studenoga 2011. donijelo Odluku 2011/729/ZVSP (4) o izmjeni Odluke 2011/137/ZVSP kako bi se proveo RVSUN 2016 (2011.).

               (5)

               Odbor Vijeća sigurnosti, osnovan na temelju RVSUN-a 1970 (2011.), je 16. prosinca 2011., djelujući u skladu sa stavkom 19. RVSUN-a 2009 (2011.), odlučio ukinuti uvrštenje na popis koje se odnosi na dva unosa.

               (6)

               Odluku 2010/137/ZVSP treba na odgovarajući način izmijeniti,

         DONIJELO JE OVU ODLUKU:
   Članak 1.
   Članak 6. stavak 1.a Odluke 2011/137/ZVSP zamjenjuje se sljedećim:

      „1.a   Sva financijska sredstva, druga financijska imovina i gospodarski izvori, u vlasništvu ili pod nadzorom, izravnim ili neizravnim:

                  (a)

                  Libyan Investment Authority; i

                  (b)

                  Libyan Africa Investment Portfolio,

            koji su zamrznuti od 16. rujna 2011., ostaju zamrznuti.”

   Članak 2.
   Ova Odluka stupa na snagu na datum donošenja.

      Sastavljeno u Bruxellesu 20. prosinca 2011.

            Za Vijeće

            Predsjednik

         M. DOWGIELEWICZ

      (1)  SL L 58, 3.3.2011., str. 53.

      (2)  SL L 78, 24.3.2011., str. 24.

      (3)  SL L 246, 23.9.2011., str. 30.

      (4)  SL L 293, 11.11.2011., str. 35.


title: Odluka (EU) 2016/1021 Europskog parlamenta od 8. lipnja 2016. o osnivanju istražnog odbora za ispitivanje navodnih kršenja i nepravilnosti u primjeni prava Unije u području pranja novca, izbjegavanja poreza i utaje poreza, njegovim ovlastima, brojčanom sastavu i trajanju mandata

text:
               24.6.2016

               HR

               Službeni list Europske unije

               L 166/10

         ODLUKA (EU) 2016/1021 EUROPSKOG PARLAMENTA
   od 8. lipnja 2016.
   o osnivanju istražnog odbora za ispitivanje navodnih kršenja i nepravilnosti u primjeni prava Unije u području pranja novca, izbjegavanja poreza i utaje poreza, njegovim ovlastima, brojčanom sastavu i trajanju mandata
   EUROPSKI PARLAMENT,

               —

               uzimajući u obzir zahtjev 337 zastupnika za osnivanje istražnog odbora za ispitivanje navodnih kršenja i nepravilnosti u primjeni prava Unije u području pranja novca, izbjegavanja poreza i utaje poreza,

               —

               uzimajući u obzir prijedlog Konferencije predsjednika,

               —

               uzimajući u obzir članak 226. Ugovora o funkcioniranju Europske unije,

               —

               uzimajući u obzir Odluku 95/167/EZ, Euratom, EZUČ Europskog parlamenta, Vijeća i Komisije od 19. travnja 1995. o detaljnim odredbama o izvršavanju prava Europskog parlamenta na istragu (1),

               —

               uzimajući u obzir članak 4. stavak 3. Ugovora o Europskoj uniji,

               —

               uzimajući u obzir članke 107. i 108. Ugovora o funkcioniranju Europske unije,

               —

               uzimajući u obzir članak 325. Ugovora o funkcioniranju Europske unije,

               —

               uzimajući u obzir Direktivu 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma (2),

               —

               uzimajući u obzir Direktivu (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (3),

               —

               uzimajući u obzir Direktivu 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (4),

               —

               uzimajući u obzir Direktivu Vijeća 2011/16/EU od 15. veljače 2011. o administrativnoj suradnji u području oporezivanja i stavljanju izvan snage Direktive 77/799/EEZ (5),

               —

               uzimajući u obzir Direktivu Vijeća 2014/107/EU od 9. prosinca 2014. o izmjeni Direktive 2011/16/EU u pogledu obvezne automatske razmjene informacija u području oporezivanja (6),

               —

               uzimajući u obzir Direktivu 2014/91/EU Europskog parlamenta i Vijeća od 23. srpnja 2014. o izmjeni Direktive 2009/65/EZ o usklađivanju zakona i drugih propisa u odnosu na subjekte za zajednička ulaganja u prenosive vrijednosne papire (UCITS) u pogledu poslova depozitara, politika nagrađivanja i sankcija (7),

               —

               uzimajući u obzir Direktivu 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010 (8),

               —

               uzimajući u obzir Delegiranu uredbu Komisije (EU) br. 231/2013 od 19. prosinca 2012. o dopuni Direktive 2011/61/EU Europskog parlamenta i Vijeća u odnosu na izuzeća, opće uvjete poslovanja, depozitare, financijsku polugu, transparentnost i nadzor (9),

               —

               uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (10),

               —

               uzimajući u obzir Direktivu 2006/43/EZ Europskog parlamenta i Vijeća od 17. svibnja 2006. o zakonskim revizijama godišnjih financijskih izvještaja i konsolidiranih financijskih izvještaja, kojom se mijenjaju direktive Vijeća 78/660/EEZ i 83/349/EEZ i stavlja izvan snage Direktiva Vijeća 84/253/EEZ (11),

               —

               uzimajući u obzir Uredbu (EU) br. 537/2014 Europskog parlamenta i Vijeća od 16. travnja 2014. o posebnim zahtjevima u vezi zakonske revizije subjekata od javnog interesa i stavljanju izvan snage Odluke Komisije 2005/909/EZ (12),

               —

               uzimajući u obzir Direktivu 2014/56/EU Europskog parlamenta i Vijeća od 16. travnja 2014. o izmjeni Direktive 2006/43/EZ o zakonskim revizijama godišnjih financijskih izvještaja i konsolidiranih financijskih izvještaja (13),

               —

               uzimajući u obzir Direktivu 2013/34/EU Europskog parlamenta i Vijeća od 26. lipnja 2013. o godišnjim financijskim izvještajima, konsolidiranim financijskim izvještajima i povezanim izvješćima za određene vrste poduzeća, o izmjeni Direktive 2006/43/EZ Europskog parlamenta i Vijeća i o stavljanju izvan snage direktiva Vijeća 78/660/EEZ i 83/349/EEZ (14),

               —

               uzimajući u obzir Direktivu 2012/17/EU Europskog parlamenta i Vijeća od 13. lipnja 2012. o izmjeni Direktive Vijeća 89/666/EEZ te direktiva 2005/56/EZ i 2009/101/EZ Europskog parlamenta i Vijeća u vezi s povezivanjem središnjih registara, trgovačkih registara i registara trgovačkih društava (15),

               —

               uzimajući u obzir Preporuku Komisije 2012/771/EU od 6. prosinca 2012. o mjerama za poticanje trećih zemalja na primjenu minimalnih standarda dobrog upravljanja u poreznim stvarima (16) i Preporuku Komisije 2012/772/EU od 6. prosinca 2012. o agresivnom poreznom planiranju (17),

               —

               uzimajući u obzir Komunikaciju Komisije od 28. siječnja 2016. Europskom parlamentu i Vijeću o vanjskoj strategiji za učinkovito oporezivanje (COM(2016) 24),

               —

               uzimajući u obzir članak 198. Poslovnika,

               1.

               odlučuje osnovati Istražni odbor za ispitivanje navodnih kršenja i nepravilnosti u primjeni prava Unije u području pranja novca, izbjegavanja poreza i utaje poreza;

               2.

               odlučuje da je Istražni odbor zadužen za:

                           —

                           ispitivanje navodnih propusta Komisije pri provedbi i država članica pri učinkovitoj primjeni i provedbi Direktive 2005/60/EZ, uzimajući u obzir obvezu pravodobne i učinkovite provedbe Direktive (EU) 2015/849,

                           —

                           ispitivanje navodnih slučajeva u kojima vlasti država članica nisu primijenile administrativne kazne i druge administrativne mjere na institucije koje su proglašene krivima za ozbiljno kršenje nacionalnih odredbi donesenih na temelju Direktive 2005/60/EZ, kako se zahtijeva Direktivom 2013/36/EU,

                           —

                           ispitivanje navodnih propusta Komisije pri provedbi i vlasti država članica pri učinkovitoj primjeni Direktive 2011/16/EU, posebno njezina članka 9. stavka 1. o spontanom dostavljanju poreznih informacija drugoj državi članici u slučajevima kada postoje razlozi na temelju kojih se može pretpostaviti da postoji mogućnost gubitka poreza, uzimajući u obzir obvezu pravodobne i učinkovite primjene i provedbe Direktive 2014/107/EU; za tu svrhu i za istrage na drugim pravnim osnovama u vezi s navedenim kršenjima i nepravilnostima, korištenje pristupom svim relevantnim dokumentima, uključujući sve relevantne dokumente Skupine za kodeks o postupanju koje su prikupili posebni odbori TAXE 1 i TAXE 2,

                           —

                           ispitivanje navodnih propusta država članica pri primjeni članaka 107. i 108. Ugovora o funkcioniranju Europske unije, u mjeri u kojoj je to relevantno za opseg istrage predviđene ovom Odlukom,

                           —

                           ispitivanje navodnih propusta Komisije pri provedbi i država članica pri primjeni i provedbi Direktive 2014/91/EU,

                           —

                           ispitivanje navodnih propusta Komisije pri provedbi i država članica pri primjeni i provedbi Direktive 2011/61/EU i Delegirane uredbe Komisije (EU) br. 231/2013,

                           —

                           ispitivanje navodnih propusta Komisije pri provedbi i država članica pri primjeni i provedbi Direktive 2009/138/EZ,

                           —

                           ispitivanje navodnih propusta Komisije pri provedbi i država članica pri učinkovitoj primjeni i provedbi Direktive 2006/43/EZ, uzimajući u obzir obvezu pravodobne i učinkovite primjene Uredbe (EU) br. 537/2014 i Direktive 2014/56/EU,

                           —

                           ispitivanje navodnih propusta država članica pri prenošenju Direktive 2013/34/EU,

                           —

                           ispitivanje navodnih propusta Komisije pri provedbi i država članica pri učinkovitoj primjeni i provedbi Direktive 2012/17/EU,

                           —

                           ispitivanje potencijalnih slučajeva u kojima su bilo koja država članica i njezini pridruženi i zavisni teritoriji prekršili obvezu lojalne suradnje iz članka 4. stavka 3. Ugovora o Europskoj uniji u mjeri u kojoj je to relevantno za opseg istrage predviđene ovom Odlukom; u tu svrhu posebno za ocjenu toga može li se takvo kršenje pripisati navodnom nepoduzimanju primjerenih mjera za sprečavanje djelovanja instrumenata uz pomoć kojih njihovi krajnji vlasnici mogu biti skriveni od financijskih institucija i drugih posrednika, odvjetnika, pružatelja usluga trusta i trgovačkih društava ili djelovanja drugih instrumenata i posrednika koji omogućuju lakše pranje novca, kao i utaju poreza i izbjegavanje poreza u drugim državama članicama (što uključuje ispitivanje uloge trustova, društava s ograničenom odgovornošću s jednim članom i virtualnih valuta), uzimajući pritom u obzir aktualne radne programe koji se odvijaju na razini država članica i kojima se nastoji riješiti te probleme i ublažiti njihov učinak,

                           —

                           davanje preporuka koje smatra potrebnima za ovo pitanje, među ostalim o provedbi spomenutih preporuka Komisije od 6. prosinca 2012. o mjerama za poticanje trećih zemalja na primjenu minimalnih standarda dobrog upravljanja u poreznim stvarima i o agresivnom poreznom planiranju, te za procjenu najnovijih pomaka u okviru vanjske strategije Komisije za učinkovito oporezivanje i procjenu veza između pravnog okvira Unije i država članica te poreznih sustava trećih zemalja (npr. sporazumi o izbjegavanju dvostrukog oporezivanja, sporazumi o razmjeni informacija, sporazumi o slobodnoj trgovini) kao i napora uloženih u promicanje, na međunarodnoj razini (Organizacija za ekonomsku suradnju i razvoj, G20, Radna skupina za financijsko djelovanje i Ujedinjeni narodi), transparentnosti informacija o stvarnom vlasništvu;

               3.

               odlučuje da Istražni odbor treba podnijeti svoje završno izvješće u roku od 12 mjeseci od trenutka donošenja ove Odluke;

               4.

               odlučuje da Istražni odbor pri svojem radu treba uzeti u obzir sve relevantne promjene u okviru svoje nadležnosti do kojih dođe tijekom njegova mandata;

               5.

               odlučuje da se svim preporukama koje sastave Istražni odbor i posebni odbor TAXE 2 trebaju baviti nadležni stalni odbori;

               6.

               odlučuje da Istražni odbor broji 65 članova;

               7.

               nalaže svojem predsjedniku da ovu Odluku da na objavu u Službenom listu Europske unije.

      (1)  SL L 113, 19.5.1995., str. 1.

      (2)  SL L 309, 25.11.2005., str. 15.

      (3)  SL L 141, 5.6.2015., str. 73.

      (4)  SL L 176, 27.6.2013., str. 338.

      (5)  SL L 64, 11.3.2011., str. 1.

      (6)  SL L 359, 16.12.2014., str. 1.

      (7)  SL L 257, 28.8.2014., str. 186.

      (8)  SL L 174, 1.7.2011., str. 1.

      (9)  SL L 83, 22.3.2013., str. 1.

      (10)  SL L 335, 17.12.2009., str. 1.

      (11)  SL L 157, 9.6.2006., str. 87.

      (12)  SL L 158, 27.5.2014., str. 77.

      (13)  SL L 158, 27.5.2014., str. 196.

      (14)  SL L 182, 29.6.2013., str. 19.

      (15)  SL L 156, 16.6.2012., str. 1.

      (16)  SL L 338, 12.12.2012., str. 37.

      (17)  SL L 338, 12.12.2012., str. 41.


title: 2013/757/EU: Odluka Vijeća od 9. prosinca 2013. o imenovanju njemačkog člana i zamjenika njemačkog člana Odbora regija

text:
               14.12.2013

               HR

               Službeni list Europske unije

               L 335/45

         ODLUKA VIJEĆA
   od 9. prosinca 2013.
   o imenovanju njemačkog člana i zamjenika njemačkog člana Odbora regija
   (2013/757/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo Odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto člana Odbora regija slobodno je po isteku mandata gđe Martine MICHELS.

               (3)

               Mjesto zamjenika člana postat će slobodno nakon imenovanja g. Franka ZIMMERMANNA kao člana Odbora regija,

         DONIJELO JE OVU ODLUKU:
   Članak 1.
   Ovime se u Odbor regija imenuju sljedeće osobe do završetka tekućeg mandata, koji ističe 25. siječnja 2015.:

               (a)

               kao član:

                           —

                           g. Frank ZIMMERMANN, Mitglied des Abgeordnetenhauses von Berlin

                     i

               (b)

               kao zamjenik:

                           —

                           g. Sven RISSMANN, Mitglied des Abgeordnetenhauses von Berlin.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 9. prosinca 2013.

            Za Vijeće

            Predsjednica

         A. PABEDINSKIENĖ

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: 2007/804/EZ: Odluka Komisije od 6. prosinca 2007. o izmjeni Odluke 2002/627/EZ o osnivanju Europske skupine regulatora za elektroničke komunikacijske mreže i usluge  Tekst značajan za EGP

text:
               13/Sv. 047

               HR

               Službeni list Europske unije

               221

         32007D0804

               L 323/43

               SLUŽBENI LIST EUROPSKE UNIJE

               06.12.2007.

      ODLUKA KOMISIJE

   od 6. prosinca 2007.
   o izmjeni Odluke 2002/627/EZ o osnivanju Europske skupine regulatora za elektroničke komunikacijske mreže i usluge
   (Tekst značajan za EGP)
   (2007/804/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Komisije 2002/627/EZ o osnivanju Europske skupine regulatora za elektroničke komunikacijske mreže i usluge (1), a posebno njezin članak 4. stavak 2.,
   budući da:

               (1)

               U skladu s člankom 4. stavkom 2. Odluke 2002/627/EZ Komisija treba redovito preispitivati popis relevantnih regulatornih tijela svake države članice, odgovornih za svakodnevni nadzor tržišta za elektroničke komunikacijske mreže i usluge.

               (2)

               Popis relevantnih regulatornih tijela treba ažurirati uzimajući u obzir pristupanje Bugarske i Rumunjske kao i promjene koje su neke države članice unijele u vezi s nazivom ili odgovornostima tih tijela,

         ODLUČILA JE:
   Članak 1.
   Prilog Odluci 2002/627/EZ zamjenjuje se tekstom iz Priloga ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 6. prosinca 2007.

            Za Komisiju

         Viviane REDING

            Članica Komisije

      (1)  SL L 200, 30.7.2002., str. 38. Odluka kako je izmijenjena Odlukom 2004/641/EZ (SL L 293, 16.9.2004., str. 30.).
   PRILOG

         „ПРИЛОЖЕНИЕ — ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA — ANEXĂ

            POPIS ČLANOVA EUROPSKE REGULATORNE SKUPINE

                     Država

                     Nacionalno regulatorno tijelo

                     Belgique/België

                     Institut belge des services postaux et des télécommunications (IBPT)
                     Belgisch Instituut voor postdiensten en telecommunicatie (BIPT)

                     България

                     Комисия за регулиране на съобщенията (КРС)

                     Bulgaria

                     Communications Regulation Commission (CRC)

                     Česká republika

                     Český telekomunikační úřad (ČTÚ)

                     Danmark

                     IT- og Telestyrelsen — National IT and Telecom Agency (NITA)

                     Deutschland

                     Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                     Eesti

                     Sideamet (SIDEAMET)

                     Ελλάδα

                     Εθνική Επιτροπή Τηλεπικοινωνιών και Ταχυδρομείων

                     Elláda

                     Hellenic Telecommunications and Post Commission (EETT)

                     España

                     Comisión del Mercado de las Telecomunicaciones (CMT)

                     France

                     Autorité de régulation des communications électroniques et des postes (ARCEP)

                     Ireland

                     Commission for Communications Regulation (ComReg)

                     Italia

                     Autorità per le garanzie nelle comunicazioni (AGCOM)

                     Κύπρος

                     Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)

                     Kypros

                     Office of the Commissioner of Electronic Communications and Postal Regulation (OCECPR)

                     Latvija

                     Sabiedrisko pakalpojumu regulēšanas komisija (SPRK)

                     Lietuva

                     Ryšių reguliavimo tarnyba (RRT)

                     Luxembourg

                     Institut luxembourgeois de régulation (ILR)

                     Magyarország

                     Nemzeti Hírközlési Hatóság (NHH)

                     Malta

                     L-Awtorità ta’ Malta dwar il-Komunikazzjoni/Malta Communications Authority (MCA)

                     Nederland

                     Onafhankelijke Post en Telecommunicatie Autoriteit (OPTA)

                     Österreich

                     Rundfunk und Telekom Regulierungs-GmbH (RTR)

                     Polska

                     Urząd Komunikacji Elektronicznej (UKE)

                     Portugal

                     Autoridade Nacional de Comunicações (Anacom)

                     România

                     Autoritatea Națională pentru Reglementare în Comunicații și Tehnologia Informației (ANRCTI)

                     Slovenija

                     Agencija za pošto in elektronske komunikacije Republike Slovenije (APEK)

                     Slovensko

                     Telekomunikačný úrad Slovenskej republiky (TÚ SR)

                     Suomi Finland

                     Viestintävirasto/Kommunikationsverket (FICORA)

                     Sverige

                     Post- och telestyrelsen (PTS)

                     United Kingdom

                     Office of Communications (Ofcom)”


title: 2000/506/EZ: Odluka Vijeća od 31. srpnja 2000. o sklapanju Sporazuma u obliku razmjene pisama između Europske zajednice i Norveške u pogledu proširenja zajedničke komunikacijske mreže/zajedničkih sučelja sustava (CCN/CSI) u okviru Konvencije o zajedničkom provoznom postupku

text:
               02/Sv. 019

               HR

               Službeni list Europske unije

               79

         32000D0506

               L 204/35

               SLUŽBENI LIST EUROPSKE UNIJE

               31.07.2000.

      ODLUKA VIJEĆA

   od 31. srpnja 2000.
   o sklapanju Sporazuma u obliku razmjene pisama između Europske zajednice i Norveške u pogledu proširenja zajedničke komunikacijske mreže/zajedničkih sučelja sustava (CCN/CSI) u okviru Konvencije o zajedničkom provoznom postupku
   (2000/506/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. zajedno s prvom rečenicom njegovog članka 300. stavka 2. i prvim podstavkom njegovog članka 300. stavka 3.,
   uzimajući u obzir prijedlog Komisije,
   budući da:

               (1)

               Provedba računalnog sustava uvedenog Odlukom br. 1/1999 Zajedničkog odbora EZ/EFTA-e o zajedničkom provozu (1) zahtijeva uspostavljanje međunarodne računalne mreže radi omogućavanja razmjene informacija između nadležnih tijela ugovornih strana Konvencije od 20. svibnja 1987. o zajedničkom provoznom postupku (2), dalje u tekstu „Konvencija”.

               (2)

               Europska zajednica već je razvila zajedničku komunikacijsku mrežu/zajedničko sučelje sustava (CCN/CSI) koje ispunjava potrebne pretpostavke.

               (3)

               Odlukom br. 2/1999 Zajedničkog odbora EZ/EFTA-e o zajedničkom provozu predviđa se da će sve ugovorne strane Konvencije koristiti CCN/CSI (3) i da će se zajedničkim sporazumom između Zajednice i svake zemlje partnera odrediti financijsko učešće zemalja partnera.

               (4)

               Vijeće je 22. listopada 1999. ovlastilo Komisiju Europskih zajednica da sklopi sa svakom zemljom partnerom nečlanicom Zajednice koja je ugovorna strana Konvencije sporazum u obliku razmjene pisama o proširenju CCN/CSI na svaku od njih.

               (5)

               Komisija je dogovorila proširenje CCN/CSI na Norvešku.

               (6)

               Potrebno je odobriti Sporazum u obliku razmjene pisama u pogledu navedenog proširenja,

         ODLUČILO JE:
   Članak 1.
   Ovim se u ime Zajednice odobrava Sporazum u obliku razmjene pisama između Europske zajednice i Norveške u pogledu proširenja zajedničke komunikacijske mreže/zajedničkih sustava sučelja (CCN/CSI) u okviru Konvencije o zajedničkom provoznom postupku.
   Tekst Sporazuma u obliku razmjene nota priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu (osobe) ovlaštenu (ovlaštene) za potpisivanje Sporazuma u obliku razmjene pisama kako bi isti bio obvezujući za Zajednicu.
   Članak 3.
   Ova Odluka stupa na snagu na dan objave u Službenom listu Europskih zajednica.

      Sastavljeno u Bruxellesu 31. srpnja 2000.

            Za Vijeće

            Predsjednik

         H. VÉDRINE

      (1)  SL L 65, 12.3.1999., str. 50.

      (2)  SL L 226, 13.8.1987., str. 2.

      (3)  SL L 119, 7.5.1999., str. 53.


title: 2010/761/EU: Odluka Komisije od 7. prosinca 2010. o izmjeni priloga I. i II. Odluci 2010/221/EU u pogledu odobrenih nacionalnih mjera Mađarske i Ujedinjene Kraljevine za proljetnu viremiju šarana (priopćena pod brojem dokumenta C(2010) 8617)  Tekst značajan za EGP

text:
               03/Sv. 43

               HR

               Službeni list Europske unije

               205

         32010D0761

               L 322/47

               SLUŽBENI LIST EUROPSKE UNIJE

         ODLUKA KOMISIJE
   od 7. prosinca 2010.
   o izmjeni priloga I. i II. Odluci 2010/221/EU u pogledu odobrenih nacionalnih mjera Mađarske i Ujedinjene Kraljevine za proljetnu viremiju šarana
   (priopćena pod brojem dokumenta C(2010) 8617)
   (Tekst značajan za EGP)
   (2010/761/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (1), a posebno njezin članak 43. stavak 2.,
   budući da:

               (1)

               Odlukom Komisije 2010/221/EU od 15. travnja 2010. o odobravanju nacionalnih mjera za ograničavanje utjecaja određenih bolesti životinja akvakulture i slobodnoživućih akvatičnih životinja u skladu s člankom 43. Direktive Vijeća 2006/88/EZ (2) određenim državama članicama omogućuje se da primjenjuju ograničenja za stavljanje na tržište i za uvoz na pošiljke navedenih životinja kako bi se spriječilo unošenje određenih bolesti, uključujući proljetnu viremiju šarana (SVC), pod uvjetom da su države članice dokazale da su one ili određena demarkirana područja slobodni od dotične bolesti („područja slobodna od bolesti”) ili da su uspostavile program iskorjenjivanja kako bi to postale.

               (2)

               Prilog I. Odluci 2010/221/EU navodi područja slobodna od bolesti, a njezin Prilog II. navodi područja s odobrenim programima iskorjenjivanja.

               (3)

               Prilog II. Odluci 2010/221/EU trenutačno navodi Veliku Britaniju kao područje Ujedinjene Kraljevine s odobrenim programom iskorjenjivanja SVC-a. Navedena država članica je sada dostavila podatke koji dokazuju da je njezin program iskorjenjivanja uspješno dovršen i da bi se Velika Britanija trebala smatrati slobodnom od SVC-a i navesti na popis u Prilogu I. umjesto u Prilogu II. navedenoj Odluci u pogledu navedene bolesti.

               (4)

               Mađarska je Komisiji podnijela zahtjeve za odobrenje nacionalnih mjera u pogledu SVC-a. Mađarska je također provodila ciljani nadzor SVC-a prethodne dvije godine, što je dokazalo da je cijelo njezino područje slobodno od SVC-a. Mađarsku bi stoga trebalo navesti na popisu u Prilogu I. Odluci 2010/221/EU kao slobodnu od SVC-a.

               (5)

               Priloge I. i II. Odluci 2010/221/EU trebalo bi stoga na odgovarajući način izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi I. i II. Odluci 2010/221/EU zamjenjuju se tekstom u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 7. prosinca 2010.

            Za Komisiju

         John DALLI

            Član Komisije

      (1)  SL L 328, 24.11.2006., str. 14.

      (2)  SL L 98, 20.4.2010., str. 7.

      PRILOG
      Prilozi I. i II. Odluci 2010/221/EU zamjenjuju se sljedećim:

         „

            PRILOG I.

               Države članice i područja koja se smatraju slobodnim od bolesti navedenih u tablici i kojima je odobreno poduzimanje nacionalnih mjera za sprječavanje unošenja navedenih bolesti u skladu s člankom 43. stavkom 2. Direktive 2006/88/EZ

                        Bolest

                        Država članica

                        Oznaka

                        Zemljopisno razgraničenje područja s odobrenim nacionalnim mjerama

                        Proljetna viremija šarana (SVC)

                        Danska

                        DK

                        Cijelo državno područje

                        Irska

                        IE

                        Cijelo državno područje

                        Mađarska

                        HU

                        Cijelo državno područje

                        Finska

                        FI

                        Cijelo državno područje

                        Švedska

                        SE

                        Cijelo državno područje

                        Ujedinjena Kraljevina

                        UK

                        Cijelo državno područje Ujedinjene Kraljevine; državna područja Guernseyja, Jerseyja i Otoka Man

                        Bakterijska bolest bubrega (BKD)

                        Irska

                        IE

                        Cijelo državno područje

                        Ujedinjena Kraljevina

                        UK

                        Državno područje Sjeverne Irske; državna područja Jerseyja i Otoka Man

                        Virus zarazne nekroze gušterače (IPN)

                        Finska

                        FI

                        Kontinentalni dijelovi državnog područja

                        Švedska

                        SE

                        Kontinentalni dijelovi državnog područja

                        Ujedinjena Kraljevina

                        UK

                        Državno područje Otoka Man

                        Zaraza Gyrodactylus salarisom (GS)

                        Irska

                        IE

                        Cijelo državno područje

                        Finska

                        FI

                        Slivna područja rijeka Tenojoki i Näätämönjoki; slivna područja rijeke Paatsjoki, Luttojoki i Uutuanjoki smatraju se zaštitnim zonama.

                        Ujedinjena Kraljevina

                        UK

                        Cijelo državno područje Ujedinjene Kraljevine; državna područja Guernseyja, Jerseyja i Otoka Man

            PRILOG II.

               Države članice i područja s programima iskorjenjivanja u vezi s određenim bolestima životinja akvakulture kojima je odobreno poduzimanje nacionalnih mjera za kontrolu navedenih bolesti u skladu s člankom 43. stavkom 2. Direktive 2006/88/EZ

                        Bolest

                        Država članica

                        Oznaka

                        Zemljopisno razgraničenje područja s odobrenim nacionalnim mjerama

                        Bakterijska bolest bubrega (BKD)

                        Finska

                        FI

                        Kontinentalni dijelovi državnog područja

                        Švedska

                        SE

                        Kontinentalni dijelovi državnog područja

                        Ujedinjena Kraljevina

                        UK

                        Državno područje Velike Britanije

                        Virus zarazne nekroze gušterače (IPN)

                        Švedska

                        SE

                        Obalni dijelovi državnog područja

         ”


title: Odluka Komisije оd 17. lipnja 2016. o osnivanju skupine stručnjaka na visokoj razini za informacijske sustave i interoperabilnost

text:
               15.7.2016

               HR

               Službeni list Europske unije

               C 257/3

         ODLUKA KOMISIJE
   оd 17. lipnja 2016.
   o osnivanju skupine stručnjaka na visokoj razini za informacijske sustave i interoperabilnost
   (2016/C 257/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Kako bi se strukturno poboljšala Unijina arhitektura upravljanja podacima za graničnu kontrolu i sigurnost, posebno uklanjanjem sadašnjih nedostataka i nepoznanica o informacijskim sustavima na razini Unije, u skladu s Komunikacijom Komisije Europskom parlamentu i Vijeću „Jači i pametniji informacijski sustavi za granice i sigurnost” (1), Komisija će trebati mišljenje stručnjaka na visokoj razini u okviru savjetodavnog tijela.

               (2)

               Stoga je potrebno osnovati skupinu stručnjaka na visokoj razini u području informacijskih sustava i interoperabilnosti te definirati njezine zadaće i strukturu.

               (3)

               Skupina bi trebala pomoći u razvoju zajedničke strategije za djelotvornije i učinkovitije upravljanje podacima u Uniji, uz potpuno poštovanje zahtjeva u pogledu zaštite podataka, za bolju zaštitu njezinih vanjskih granica i jačanje njezine unutarnje sigurnosti. Skupina bi trebala sagledati problematiku upravljanja granicama i kaznenog progona iz široke i sveobuhvatne perspektive, uzimajući u obzir ulogu, odgovornosti i sustave mjerodavnih carinskih tijela.

               (4)

               Skupina bi se trebala sastojati od nadležnih tijela država članica, nadležnih tijela zemalja pridruženih schengenskom prostoru koje nisu članice Europske unije, Europske agencije za operativno upravljanje opsežnim informatičkim sustavima u području slobode, sigurnosti i pravde (eu-LISA), Europske agencije za upravljanje operativnom suradnjom na vanjskim granicama država članica Europske unije (Frontex), Agencije Europske unije za temeljna prava (FRA), Europskog potpornog ureda za azil (EASO), Europskog policijskog ureda (Europol) i koordinatora EU-a za borbu protiv terorizma (CTC).

               (5)

               Za članove skupine trebalo bi utvrditi pravila o objavljivanju informacija.

               (6)

               Osobne podatke trebalo bi obrađivati u skladu s Uredbom (EZ) br. 45/2001 Europskog parlamenta i Vijeća (2).

               (7)

               Ova bi se Odluka trebala primjenjivati do 31. prosinca 2017. Komisija će pravovremeno razmotriti uputnost produljenja,

         ODLUČILA JE:
   Članak 1.
   Predmet
   Osniva se skupina stručnjaka na visokoj razini za informacijske sustave i interoperabilnost („skupina”).
   Članak 2.
   Zadaće
   Zadaće skupine su sljedeće:

               (a)

               davanje savjeta i pomaganje Komisiji radi postizanja interoperabilnosti i međusobne povezanosti informacijskih sustava i upravljanja podacima za graničnu kontrolu i sigurnost;

               (b)

               razvoj sveobuhvatne strateške vizije o interoperabilnosti i međusobnoj povezanosti informacijskih sustava i o djelotvornijem i učinkovitijem upravljanju podacima za graničnu kontrolu i sigurnost u Uniji, uključujući prijedloge za konkretne kratkoročne, srednjoročne i dugoročne naknadne mjere Komisije kako bi se bolje zaštitile vanjske granice i ojačala unutarnja sigurnost boljom razmjenom informacija;

               (c)

               uspostava suradnje i koordinacije između Komisije i država članica o pitanjima povezanima s provedbom zakonodavstva Unije o interoperabilnosti i međusobnoj povezanosti informacijskih sustava i upravljanja podacima za graničnu kontrolu i sigurnosti u Uniji.

         Članak 3.
   Članstvo
   (1)   Skupina se sastoji od nadležnih tijela država članica, nadležnih tijela zemalja pridruženih schengenskom prostoru koje nisu članice Europske unije, Europske agencije za operativno upravljanje opsežnim informatičkim sustavima u području slobode, sigurnosti i pravde (eu-LISA), Europske agencije za upravljanje operativnom suradnjom na vanjskim granicama država članica Europske unije (Frontex), Agencije Europske unije za temeljna prava (FRA), Europskog potpornog ureda za azil (EASO), Europskog policijskog ureda (Europol) i koordinatora EU-a za borbu protiv terorizma (CTC).
   (2)   Članovi skupine imenuju predstavnike na visokoj razini. Svakog od predstavnika na visokoj razini može pratiti jedan stručnjak za razmjenu informacija kako bi se osigurala visoka razina stručnog znanja.
   Članak 4.
   Predsjednik
   Skupinom predsjeda glavni direktor Glavne uprave za migracije i unutarnje poslove Europske komisije.
   Članak 5.
   Djelovanje
   (1)   Skupina djeluje na zahtjev predsjednika u skladu s horizontalnim pravilima Komisije za stručne skupine („horizontalna pravila”) (3).
   (2)   Sastanci skupine načelno se održavaju u Bruxellesu.
   (3)   Glavna uprava za migracije i unutarnje poslove („GU HOME”) osigurava tajničke usluge. Službenici Komisije iz drugih uprava koje zanimaju postupci mogu prisustvovati sastancima skupine i njezinih podskupina.
   (4)   U dogovoru s GU HOME skupina može običnom većinom članova odlučiti da njezina vijećanja budu javna.
   (5)   Zapisnik o raspravi o pojedinim točkama dnevnog reda i o mišljenjima skupine mora biti smislen i potpun. Zapisnik sastavlja tajništvo, a za njega je odgovoran predsjednik.
   (6)   Skupina donosi mišljenja, preporuke i izvješća konsenzusom. U slučaju glasanja članovi o njegovu ishodu odlučuju običnom većinom. Članovi koji su glasali protiv imaju pravo da se dokument sa sažetkom razloga za njihovo stajalište priloži mišljenju, preporuci ili izvješću.
   Članak 6.
   Podskupine
   (1)   GU HOME može osnovati podskupine radi ispitivanja određenih pitanja u okviru nadležnosti koje određuje Komisija. Podskupine rade u skladu s horizontalnim pravilima i izvješćuju skupinu. One se raspuštaju nakon ispunjenog mandata.
   (2)   Članovi skupine imenuju predstavnike za svaku podskupinu.
   Članak 7.
   Pozvani stručnjaci
   Predsjednik skupine može pozvati stručnjake s posebnim stručnim znanjem u području predmeta na dnevnom redu da na ad hoc osnovi sudjeluju u radu skupine ili podskupine.
   Članak 8.
   Promatrači
   (1)   Na izravni poziv predsjednika pojedincima, organizacijama i javnim tijelima može se dodijeliti status promatrača u skladu s horizontalnim pravilima.
   (2)   Organizacije/javni subjekti sa statusom promatrača imenuju svoje predstavnike.
   (3)   Predsjednik promatračima i njihovim predstavnicima može dopustiti sudjelovanje u raspravama skupine i pomaganje stručnim znanjem. Međutim, oni nemaju pravo glasa i ne sudjeluju u izradi preporuka ili savjeta skupine.
   Članak 9.
   Poslovnik
   Na prijedlog i u dogovoru s GU HOME skupina donosi poslovnik običnom većinom svojih članova na temelju standardnog poslovnika za stručne skupine u skladu s horizontalnim pravilima.
   Članak 10.
   Poslovna tajna i postupanje s povjerljivim informacijama
   Članovi skupine i njihovi predstavnici te pozvani stručnjaci i promatrači moraju poštovati obvezu čuvanja poslovne tajne koja je propisana Ugovorima i pripadajućim provedbenim pravilima te pravila Komisije o sigurnosti u pogledu zaštite povjerljivih podataka EU-a iz odluka Komisije (EU, Euratom) 2015/443 (4) i 2015/444 (5). U slučaju kršenja tih obveza Komisija može poduzeti odgovarajuće mjere.
   Članak 11.
   Transparentnost
   (1)   Skupina i njezine podskupine registriraju se u registru stručnih skupina Komisije ili drugih sličnih subjekata („registar stručnih skupina”).
   (2)   Kad je riječ o sastavu, imena članova, uključujući tijela država članica, i imena promatrača objavljuju se u registru stručnih skupina.
   (3)   Sve relevantne dokumente, među ostalim dnevni red, zapisnike i podneske sudionika, stavlja se na raspolaganje u okviru registra stručnih skupina ili pomoću poveznice u tom registru na posebnu internetsku stranicu gdje se nalaze informacije. Pristup posebnoj internetskoj stranici ne smije se ograničiti zahtjevom za registraciju korisnika ili bilo kojim drugim ograničenjem. Posebno dnevni red i drugi relevantni popratni dokumenti objavljuju se pravovremeno prije sastanka, nakon kojeg se na vrijeme objavljuje zapisnik. Iznimke od objave predviđene su samo ako se procijeni da bi se otkrivanjem dokumenta ugrozila zaštita javnog ili privatnog interesa u skladu s člankom 4. Uredbe (EZ) br. 1049/2001 Europskog parlamenta i Vijeća (6).
   Članak 12.
   Troškovi sastanaka
   (1)   Sudionici u aktivnostima skupine i podskupina ne primaju naknade za svoje usluge.
   (2)   Komisija nadoknađuje putne troškove i dnevnice sudionika u aktivnostima skupine i podskupina. Nadoknada se isplaćuje u skladu s pravilima Komisije i u okviru raspoloživih sredstava dodijeljenih službama Komisije u okviru godišnjeg postupka raspodjele sredstava.
   Članak 13.
   Primjenjivost
   Ova se Odluka primjenjuje do 31. prosinca 2017.

      Sastavljeno u Bruxellesu 17. lipnja 2016.

            Za Komisiju

         Dimitris AVRAMOPOULOS

            Član Komisije

      (1)  Komunikacija Komisije od 6. travnja 2016. Jači i pametniji informacijski sustavi za granice i sigurnost – COM(2016) 205.

      (2)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (3)  C(2016) 3301.

      (4)  Odluka Komisije (EU, Euratom) 2015/443 od 13. ožujka 2015. o sigurnosti u Komisiji (SL L 72, 17.3.2015., str. 41.).

      (5)  Odluka Komisije (EU, Euratom) 2015/444 od 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

      (6)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str.43.).


title: 2014/545/EU, Euratom: Odluka Europskog parlamenta od 3. travnja 2014. o davanju razrješnice za izvršenje proračuna Izvršne agencije za obrazovanje, audiovizualnu politiku i kulturu za financijsku godinu 2012.

text:
               5.9.2014

               HR

               Službeni list Europske unije

               L 266/102

         ODLUKA EUROPSKOG PARLAMENTA
   od 3. travnja 2014.
   o davanju razrješnice za izvršenje proračuna Izvršne agencije za obrazovanje, audiovizualnu politiku i kulturu za financijsku godinu 2012.
   (2014/545/EU, Euratom)
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2012. (1),

               —

               uzimajući u obzir konsolidirane godišnje financijske izvještaje Unije za financijsku godinu 2012. (COM(2013) 570 – C7-0273/2013) (2),

               —

               uzimajući u obzir konačne godišnje financijske izvještaje Izvršne agencije za obrazovanje, audiovizualnu politiku i kulturu za financijsku godinu 2012.,

               —

               uzimajući u obzir izvješće Komisije o mjerama praćenja na temelju razrješnice za financijsku godinu 2011. (COM(2013) 668) i uz radne dokumente službi Komisije koji su priloženi uz to izvješće (SWD(2013) 348 i SWD(2013) 349),

               —

               uzimajući u obzir izvješće Komisije o procjeni financija Unije na temelju ostvarenih rezultata (COM(2013) 461) i radne dokumente službi Komisije koji su priloženi uz to izvješće (SWD(2013) 228 i SWD(2013) 229),

               —

               uzimajući u obzir godišnje izvješće Komisije tijelu nadležnom za davanje razrješnice u vezi s unutarnjim revizijama provedenima 2012. (COM(2013) 606) i radni dokument službi Komisije priložen tom izvješću (SWD(2013) 314),

               —

               uzimajući u obzir izvješće Revizorskog suda o godišnjim financijskim izvještajima Izvršne agencije za obrazovanje, audiovizualnu politiku i kulturu za financijsku godinu 2012. zajedno s odgovorima agencije (3),

               —

               uzimajući u obzir izjavu o jamstvu u pogledu pouzdanosti računa te zakonitosti i pravilnosti osnovnih transakcija, koju je podnio Revizorski sud za financijsku godinu 2012., u skladu s člankom 287. Ugovora o funkcioniranju Europske unije (4),

               —

               uzimajući u obzir preporuku Vijeća od 18. veljače 2014. o razrješnici koju trebaju dobiti izvršne agencije za izvršenje proračuna za financijsku godinu 2012. (05850/2014 – C7-0049/2014),

               —

               uzimajući u obzir članke 317., 318. i 319. Ugovora o funkcioniranju Europske unije te članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5), a posebno njezine članke 55., 145., 146. i 147.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

               —

               uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statuta izvršnih agencija kojima se povjeravaju određene zadaće vezane uz upravljanje programima Zajednice (7), a posebno njezin članak 14. stavak 3.,

               —

               uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije u skladu s Uredbom Vijeća (EZ) br. 58/2003 o utvrđivanju statuta izvršnih agencija kojima se povjeravaju određene zadaće vezane uz upravljanje programima Zajednice (8), a posebno njezin članak 66. stavak 1. i 2.,

               —

               uzimajući u obzir Odluku Komisije 2009/336/EZ od 20. travnja 2009. o osnivanju Izvršne agencije za obrazovanje, audiovizualnu politiku i kulturu za upravljanje aktivnostima Zajednice na području obrazovanja, audiovizualnog i kulture primjenom Uredbe Vijeća (EZ) br. 58/2003 (9),

               —

               uzimajući u obzir Provedbenu odluku Komisije 2013/776/EU od 18. prosinca 2013. o osnivanju Izvršne agencije za obrazovanje, audiovizualnu politiku i kulturu i stavljanju izvan snage Odluke 2009/336/EZ (10),

               —

               uzimajući u obzir članak 76. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenja drugih relevantnih odbora (A7-0242/2014),

               A.

               budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske Unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

               1.

               daje razrješnicu direktoru Izvršne agencije za obrazovanje, audiovizualnu politiku i kulturu za izvršenje proračuna Izvršne agencije za financijsku godinu 2012.;

               2.

               iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2012., dio III. – Komisija i izvršne agencije;

               3.

               nalaže svojem predsjedniku da proslijedi ovu Odluku, Odluku o razrješnici za izvršenje općeg proračuna Europske unije za financijsku godinu 2012., dio III. – Komisija, i Rezoluciju koja je sastavni dio tih odluka direktoru Izvršne agencije za obrazovanje, audiovizualnu politiku i kulturu, Vijeću, Komisiji, Sudu Europske unije i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 56, 29.2.2012.

      (2)  SL C 334, 15.11.2013., str. 1.

      (3)  SL C 365, 13.12.2013., str. 43.

      (4)  SL C 331, 14.11.2013., str. 10.

      (5)  SL L 248, 16.9.2002., str. 1.

      (6)  SL L 298, 26.10.2012., str. 1.

      (7)  SL L 11, 16.1.2003., str. 1.

      (8)  SL L 297, 22.9.2004., str. 6.

      (9)  SL L 101, 21.4.2009., str. 26.

      (10)  SL L 343, 19.12.2013., str. 46.


title: Odluka Vijeća 2014/920/ZVSP od 15. prosinca 2014. o imenovanju predsjedatelja Vojnog odbora Europske unije

text:
               18.12.2014

               HR

               Službeni list Europske unije

               L 363/149

         ODLUKA VIJEĆA 2014/920/ZVSP
   od 15. prosinca 2014.
   o imenovanju predsjedatelja Vojnog odbora Europske unije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 240.,
   uzimajući u obzir Odluku Vijeća 2001/79/ZVSP od 22. siječnja 2001. o osnivanju Vojnog odbora Europske unije (1),
   budući da:

               (1)

               Na temelju članka 3. stavka 1. Odluke 2001/79/ZVSP, predsjedatelja Vojnog odbora Europske unije („Vojni odbor”) imenuje Vijeće na preporuku Vojnog odbora koji se sastaje na razini načelnika stožera. Prema članku 3. stavku 2. Odluke 2001/79/ZVSP mandat predsjedatelja Vojnog odbora iznosi tri godine, osim ako Vijeće odluči drukčije.

               (2)

               Vijeće je 23. siječnja 2012. imenovalo generala Patricka DE ROUSIERSA predsjedateljem Vojnog odbora na razdoblje od tri godine od 6. studenoga 2012. (2).

               (3)

               Na sastanku 12. i 13. studenoga 2014. Vojni odbor koji se sastao na razini načelnika stožera preporučio je da se generala Mikhaila KOSTARAKOSA imenuje predsjedateljem Vojnog odbora,

         DONIJELO JE OVU ODLUKU:
   Članak 1.
   General Mikhail KOSTARAKOS imenuje se predsjedateljem Vojnog odbora Europske unije na razdoblje od tri godine od 6. studenoga 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 15. prosinca 2014.

            Za Vijeće

            Predsjednica

         F. MOGHERINI

      (1)  SL L 27, 30.1.2001., str. 4.

      (2)  Odluka Vijeća 2012/34/ZVSP od 23. siječnja 2012. o imenovanju predsjedatelja Vojnog odbora Europske unije (SL L 19, 24.1.2012., str. 21.).